**КРИТЕРИИ И МЕТОДОЛОГИЯ ЗА ОЦЕНКА НА ПРОЕКТНИ ПРЕДЛОЖЕНИЯ**

**Приоритет: 2 - „Насърчаване на устойчивите дейности, свързани с аквакултурите, и на преработването и предлагането на пазара на продукти от риболов и аквакултури, като по този начин се допринася за продоволствената сигурност в Съюза”**

**Специфична цел: 2.2 – „Насърчаване на маркетинга, качеството и добавената стойност на продуктите от риболов и аквакултури, както и преработката на тези продукти“**

|  |  |  |  |
| --- | --- | --- | --- |
| **Критерии и методология за оценка на проектни предложения по Процедура чрез директно предоставяне на безвъзмездна финансова помощ**  **BG14MFPR001-2.006 „Предлагане на пазара“** | | | |
| Правно основание: | | Член 26, т. 1 б) от Регламент (ЕС) 2021/1139 | |
| Максимален интензитет на БФП | | до 100% | |
| **I. Методология за оценка на проектни предложения:** | | | |
| Оценката по настоящата процедура се извършва въз основа на критерии, одобрени от Комитета за наблюдение на ПМДРА 2021-2027 (КН на ПМДРА). Методиката и критериите не подлежат на изменение по време на провеждането на оценката. При извършването на оценката се проверява дали проектното предложение отговаря на всички критерии, като за всеки критерий се поставя оценката „ДА“, „НЕ“ или „НЕПР“ (неприложимо).  Когато при оценката на административното съответствие и допустимостта се установи липса на документи и/или друга нередовност, Оценителната комисия изпраща на кандидата уведомление за установените нередовности и определя разумен срок за тяхното отстраняване, който не може да бъде по-кратък от една седмица. Исканията за представяне на допълнителни документи и разяснения ще се изпращат през ИСУН чрез електронния профил на кандидата като кандидатът ще бъде известяван за посоченото електронно чрез електронния адрес, асоцииран към неговия профил. Уведомлението съдържа и информация, че неотстраняването на нередовностите в срок може да доведе до прекратяване на производството по отношение на кандидата. Отстраняването на нередовностите не може да води до подобряване на качеството на проектното предложение.  Оценителната комисия може по всяко време да проверява декларираните от кандидата данни, както и да изисква разяснения относно документите, представени съгласно т. 24 „Списък на документите, които се подават на етап кандидатстване“ от Условията за кандидатстване. Допуснатите от кандидата нередовности, непълноти и/или несъответствия могат да доведат до препоръки от страна на Управляващия орган за отстраняване на установените нередовности, непълноти и/или несъответствия с оглед постигане на съответствие с критериите за оценка.  След оценката на проектното предложение, при положително становище, решението на Ръководителя на УО да предостави безвъзмездна финансова помощ се обективира в административен договор за предоставяне на безвъзмездна финансова помощ на конкретния бенефициент. | | | |
| **II. Критерии за оценка:** | | | |
| **1. Административно съответствие и допустимост:** | | | |
|  | | | **ДА / НЕ / НЕПР** |
| 1. | Проектното предложение е с попълнени всички раздели, за които е указано, че са задължителни в Електронния формуляр за кандидатстване. | |  да  не |
| 2. | Формулярът за кандидатстване е подаден в рамките на крайния срок по електронен път чрез системата ИСУН и е на български език, с изключение на т. 1, полета „Наименование на проектното предложение на английски език“ и „Кратко описание на проектното предложение на английски език“, които следва да са попълнени на английски език[[1]](#footnote-1). | |  да  не |
| 3. | Проектното предложение e подписано с КЕП от законния представител на кандидата или оправомощено за целите на подаването на проектното предложение лице. | |  да  не |
| 4. | Документ за оправомощаване на лицето, което подписва с КЕП от името на кандидата документите за кандидатстване по проектното предложение в ИСУН (в случай че е приложимо) - **подписан с КЕП от законния представител на кандидата и прикачено в ИСУН.** | |  да  не  непр. |
| 5. | Декларации към условията за кандидатстване (Декларация, че кандидатът е запознат с условията за кандидатстване; Декларация за съгласие данните на кандидата да бъдат предоставени на НСИ по служебен път; Декларация за държавни помощи; Декларация за липса на нередности; Декларация за липса на конфликт на интереси; Декларация за свързаност по смисъла на § 1, т. 13 и т. 14 от допълнителните разпоредби на ЗППЦК; Декларация по чл. 137 от Регламент (ЕС, Евратом) 2018/1046 на Европейския парламент и на Съвета от 18 юли 2018 година за финансовите правила, приложими за общия бюджет на Съюза; Декларация по чл. 11, параграф 1 и параграф 3 от Регламент (ЕС) № 2021/1139 на Европейския парламент и на Съвета от 7 юли 2021 година за създаване на Европейския фонд за морско дело, рибарство и аквакултури; Декларация за наличие на административен и оперативен капацитет; Декларация за наличие на финансов ресурс), подписана от законния представител или упълномощено от него лице. | |  да  не |
| 6. | Кандидатът е допустим бенефициент по настоящата процедура, съгласно т. 11 от Условията за кандидатстване. | |  да  не |
| 7. | Бенефициентът разполага с необходимия административен, финансов и оперативен капацитет, който гарантира успешното изпълнение на дейностите по проекта.  7.1. Административен капацитет – екипът за изпълнение на проекта е съобразен със спецификата и обема дейности по проекта и гарантира ефективното управление и изпълнение на проекта от страна на конкретния бенефициент;  7.2. Финансов капацитет – конкретният бенефициент е в състояние да осигури необходимото финансиране за изпълнение на дейностите по проекта;  7.3. Оперативен капацитет – конкретният бенефициент има опит в изпълнението на дейности, сходни с дейностите по настоящия проект и/или опит в изпълнението на проекти, финансирани от различни донори. | |  да  не |
| 8. | Проектът се предвижда да бъде осъществен в съответствие с посочения териториален обхват за операцията, съгласно т. 5 от Условията за кандидатстване. | |  да  не |
| 9. | Продължителността на проекта е не повече от 24 месеца в съответствие с настоящите Условия за кандидатстване. | |  да  не |
| 10. | Дейностите и разходите по проекта съответстват на допустимите за финансиране дейности и разходи по процедурата съгласно т. 13 и т. 14 от Условията за кандидатстване. | |  да  не |
| 11. | Дейностите по проекта НЕ са били физически завършени или изцяло осъществени преди подаването на проектното предложение за финансиране по програмата, независимо дали всички свързани плащания са направени от бенефициента или не съгласно т. 1 , т. 4 и т. 11 от Формуляра за кандидатстване. | |  да  не |
| 12. | Проектното предложение допринася за постигане на специфичната цел на приоритета и на настоящата процедура. | |  да  не |
| 13. | Всички дейности по проекта са ясно и последователно описани, като са посочени причините за избора на всяка една дейност и нейният принос за постигане на очакваните резултати. | |  да  не |
| 14. | Бенефициентът е предложил екип с подходяща квалификация и опит за изпълнението на дейностите по проекта. Предложената организационна структура на екипа ясно демонстрира разделение на отговорностите и функциите между отделните членове на екипа, както и надеждни механизми за контрол. | |  да  не |
| 15. | Кандидатът не е получил финансиране от източник с публичен характер (друг проект/програма/бюджетна линия или друга финансова схема с източник националния бюджет, бюджета на ЕС или друга донорска програма) за същите разходи, за финансирането, на които кандидатства по настоящата процедура. | |  да  не |
| 16. | Разходи за организация и управление на проекта **са определени в размер до** 6 % от общите допустими преки разходи по проекта и включват, както следва:   * Разходи за възнаграждения на лица, пряко ангажирани с дейности по изпълнението и/или управлението на проекта, включително задължителните социални и здравни осигурителни вноски за сметка на осигурителя, съгласно националното законодателство; * Командировъчни разходи (пътни, дневни и квартирни разходи и разходи за застраховки) в страната и чужбина, свързани с изпълнението на проекта, в съответствие с Наредбата за командировките в страната и Наредбата за служебните командировки и специализации в чужбина или съответните нормативни актове на друга държава - членка на ЕС, в случаите, когато не е приложимо българското законодателство. | |  да  не |
| 17. | Предвидени са разходи за видимост, прозрачност и комуникация, в съответствие с изискванията на чл. 50 от Регламент (ЕС) № 2021/1060 и използване на техническите характеристики в Приложение IX към него. | |  да  не |
| 18. | Кандидатът е допустим съгласно изискванията в т. 11 от Условия за кандидатстване по настоящата процедура. | |  да  не |
| 19. | Проектното предложение допринася за постигане на специфичните цели по приоритета на Съюза, предвидени в член 26, параграф 1,буква а на Регламент 2021/1139. | |  да  не |
| 20. | Общата стойност на безвъзмездната финансова помощ не надвишава определения максимален размер съгласно Условията за кандидатстване по настоящата процедура и не е под определения минимален размер | |  да  не |
| 21. | Проектното предложение е в съответствие с отключващо условие „Ефективното прилагане и изпълнение на Хартата на основните права“ (Хартата), съгласно член 15 на Регламент (ЕС) 2021/1060 по отношение на обхвата и метода на изпълнение на проекта.  На етапа на оценка на заявлението за кандидатстване, съответствието на проекта с Хартата следва да се разбира като липса на противоречие между условията на проекта и изискванията на Хартата или като неутралност на тези изисквания по отношение на обхвата и съдържанието на проекта. | |  да  не |
| 22. | Проектното предложение е в съответствие с отключващо условие Конвенцията на ООН за правата на хората с увреждания (КПХУ) в съответствие с Решение 2010/48/ЕО на Съвета по отношение на обхвата на проекта, метода на изпълнение и кандидата.  На етапа на оценка на заявлението за кандидатстване, съответствието на проекта с посочената конвенция следва да се разбира като липса на противоречие между условията на проекта и изискванията на същата конвенция или като неутралност на тези изисквания по отношение на обхвата и съдържанието на проекта. | |  да  не |
| 23. | Дейностите, за които се кандидатства постигат целите на специфична цел 2.1. Насърчаване на устойчивите дейности, свързани с аквакултурите, по-специално чрез укрепване на конкурентоспособността на производството на аквакултури, като същевременно се гарантира, че дейностите са екологично устойчиви в дългосрочен план на ПМДРА. | |  да  не |
| 24. | Индикаторите в проектното предложение съответстват на дейностите, за които се кандидатства. | |  да  не |
| 25. | Разходите по проекта са пропорционални и съответстват на крайния резултат от изпълнението на дейностите по проекта. | |  да  не |
| 2. **Техническа и финансова оценка:** | | | |
| На одобрение за изпълнение по посочения вид дейност подлежат проекти в следните направления:  1. Разработване и прилагане на маркетингови стратегии за стимулиране на продажбата на български продукти от риболов, аквакултура и преработка. – 20 точки  2. Организиране и/или участие в комуникационни кампании в съответствие с целите на стратегията от „Фермата до трапезата“ . – 20 точки  3. Организиране и/или участие в информационни кампании за опазване на околната среда и на биологичното разнообразие в Черно море, включително и в зоните по Натура 2000. – 20 точки  4. Организиране и/или участие в национална/международна комуникационна кампания за устойчива аквакултура на ЕС, вкл. чрез използване на социални и онлайн медии и аудио-визуални канали (промотиране на аквакултурите, като алтернатива за опазване на естествените ресурси, застрашени от изчезване). – 20 точки  5. Промотиране на продажбата на българска продукция от риба и рибни продукти чрез различни комуникационни канали – 20 точки  6. Стимулиране на продажбата на българска продукция от риба и рибни продукти чрез участие и организация на изложения и разработване и прилагане на маркетингови стратегии – 20 точки  7. Популяризиране на местни продукти от риболов, аквакултури и преработка с цел нарастване на консумацията в страната – 20 точки  Минимален брой точки - 60  Максимален брой точки – 140 | | | |

В случай, че по време на оценката се установи наличие на недопустими или необосновани разходи, Оценителната комисия може да нанесе корекции в т. 5 „Бюджет на проекта“ от Формуляра за кандидатстване и/или да предостави на кандидата указания и срок за отстраняване на установените нередовности, непълноти и/или несъответствия.

1. В случай на разминаване между текстовете, водещ е текстът на български език. [↑](#footnote-ref-1)