**Приложение № 2**

**към Заповед № МДР-ПП-09-67/29.09.2025**

**УСЛОВИЯ ЗА ИЗПЪЛНЕНИЕ**

**на проекти по**

**Програма за морско дело, рибарство и аквакултури 2021-2027**

Процедура чрез подбор на проекти

BG14MFPR001-2.006 „Предлагане на пазара”,

вид дейност 2.2.2 „Предлагане на пазара”

Съдържание

[**1.** **Техническо изпълнение на проектите**](#_Toc509920774) 3

[**2.** **Финансово изпълнение на проектите и плащане.** 12](#_Toc509920775)

[**3.** **Мерки за информиране и публичност**](#_Toc509920776) 12

[**4. Приложения към Условията за изпълнение:** 17](#_Toc509920777)

**1. Техническо изпълнение на проектите**

При изпълнението на проектното предложение (ПП) трябва да са спазени поетите ангажименти от страна на кандидата/бенефициента за постигане на целите, резултатите и да е видим и измерим ефектът от изпълнението на ПП.

Бенефициентите трябва да зачитат посочените в Регламент (ЕС, ЕВРАТОМ) 2024/2509 (Финансовия регламент) принципи, като добро финансово управление, прозрачност и недискриминация.

Съгласно чл. 2, т. 65 от Финансовия регламент „добро финансово управление“ означава изпълнение на бюджета в съответствие с принципите на икономичност, ефикасност и ефективност.

Съгласно чл. 33, параграф 1, букви а), б) и в) на Финансовия регламент:

а) принципът икономичност се отнася за ресурсите, използвани от съответната институция за осъществяване на нейните дейности, в подходящо количество и качество и на най-добрата цена;

б) ефикасността се отнася до най-доброто съотношение между използваните ресурси, предприетите дейности и постигането на целите;

в) принципа на ефективност, който е свързан със степента, в която се постигат поставените цели посредством предприетите дейности.

В процеса на изпълнение на одобрените проекти бенефициентите могат да възлагат на изпълнители – външни за тях лица, извършването на определени дейности по проекта.

**ВАЖНО:** При подготовката на проектните предложения кандидатите следва да съобразят сроковете за сключване на договори с изпълнителите съобразно предвидените за изпълнение дейности/етапи, отразени във финансовия план към Условията за кандидатстване и времевия график за изпълнение на проекта във Формуляра за кандидатстване.

.

Управляващият орган на ПМДРА осъществява последващ контрол на проведената/ите от бенефициентите процедура/и за избор на изпълнител/и на етап сключен от бенефициента договор с избрания изпълнител и след сключване на АДПБФП. В срок до 20 работни дни от датата на получаването на документацията по проведените процедури за избор на изпълнители, УО на ПМДРА извършва проверка. Срокът спира да тече, в случай че е изискана допълнителна информация. В резултат на извършената проверка, УО на ПМДРА уведомява с писмо чрез ИСУН бенефициента за резултата от извършения последващ контрол, като посочва на кои процедури за избор на изпълнител е осъществен такъв.

**ВАЖНО:** След подписване на административен договор за предоставяне на безвъзмездна финансова помощ бенефициентът следва в срок до 6 месеца да има избран изпълнител и сключен с него договор за предвидените дейности, както и да е започнало изпълнението на проекта. Съгласно чл. 39, ал. 4 от Закона за управление на средствата от Европейските фондове при споделено управление, (ЗУСЕФСУ) финансирането с безвъзмездна финансова помощ се прекратява едностранно от ръководителя на управляващия орган, когато бенефициент не сключи договор с изпълнител до 12 месеца от изтичането на срока, предвиден за неговото сключване. Случаите, при които този срок спира да тече, се определят с ПМС № 23/13.02.2023 г. за определяне на детайлни правила за предоставяне на безвъзмездна финансова помощ по програмите, финансирани от Европейските фондове при споделено управление за програмен период 2021 - 2027 г.

**1.1. Процедури за избор на изпълнител**

Бенефициентите могат да извършват процедури за избор на изпълнител по следния ред:

При избор на изпълнител бенефициентът задължително прилага указанията, заложени в настоящите Условия за изпълнение. На кандидатите се дава възможност да стартират процедурите за избор на изпълнител преди сключване на договор за предоставяне на безвъзмездна финансова помощ, но не по-рано от подаване на проектното предложение.

Не са допустими разходи за проекти или дейности, които са физически завършени или изцяло осъществени преди подаването на формуляра за кандидатстване от бенефициента.

Бенефициентите могат да изберат изпълнител по следния ред:

**А.** **Избор на изпълнител по реда на Закона за обществените поръчки:**

**ВАЖНО:** **Преди подаване на проектното предложение по настоящата процедура** на кандидатите, възложители съгласно ЗОП се дава възможност да обявят обществените поръчки за дейностите, които ще се изпълняват по проекта.

При представяне на Формуляра за кандидатстване кандидатите следва да приложат попълнено Приложение № 22 „Справка за процедури за избор на изпълнител и начина за определяне на прогнозните стойности“ и приложени доказателства за определяне произхода на цените.

В срок до 5 работни дни от сключване на договор с избрания изпълнител бенефициентите са длъжни да уведомят писмено УО на ПМДРА за подписания договор, чрез въвеждането му в Информационната система за управление и наблюдение на средствата от Европейските структурни и инвестиционни фондове (ИСУН).

Цялата документация, свързана с провеждането на обществената поръчка, следва да бъде представена от бенефициента на УО на ПМДРА чрез ИСУН, като задължително го уведомява за това чрез модул „Комуникация“.

В случай на необходимост, УО на ПМДРА изисква от бенефициента допълнителни документи/информация и разяснения във връзка с представената документация. Искането за разяснение се изпраща чрез ИСУН посредством електронния профил на бенефициента. Срокът за представяне на допълнителни документи/информация е до 10 дни от датата на изпращане на искането. Бенефициентът представя липсващите документи по електронен път чрез ИСУН 2020. Допълнителна информация и документи могат да бъдат предоставени само по искане на УО на ПМДРА.

Когато Бенефициентът не е представил изисканите допълнителни документи/информация и разяснения в посочения по-горе срок, УО на ПМДРА може да предостави повторна възможност на бенефициента за предоставяне на същата в срок от 5 работни дни. В случай че бенефициента не предостави и в този срок изисканите допълнителни документи/информация и разяснения, УО на ПМДРА ще се произнесе на база на наличната представена документация от проведения избор за изпълнител/и.

В случай на установяване на нередности по смисъла на чл. 2, параграф 31 от Регламент (ЕС) № 2021/1060 в проведената процедура, УО на ПМДРА налага финансова корекция по реда на чл. 70 и следващите от ЗУСЕФСУ.

Правата и задълженията, които възникват за бенефициента, са описани в приложения образец на АДПБФП по ПМДРА 2021-2027 (Приложение № 8) и Общите условия към финансираните по процедурата договори за безвъзмездна финансова помощ (Приложение № 9).

Във връзка с провеждане на процедурата за предоставяне на безвъзмездна финансова помощ, и/или при изпълнение, съответно отчитане на проекта, всеки кандидат/бенефициент може да подаде сигнал за наличие на нередности и/или измами или съмнение за нередности и/или измами по реда и при условията, установени в акта по чл. 69, ал. 6 от ЗУСЕФСУ – Наредбата за администриране на нередности по Европейските структурни и инвестиционни фондове, приета с Постановление № 111 от 10.08.2023 г. на Министерския съвет, и съобразно подписаната от него Декларация за нередности по образец.

**Б. „Процедура за избор с публична покана“** по реда на Постановление № 4 на Министерския съвет от 2024 г. за определяне правилата за разглеждане и оценяване на оферти и сключването на договорите в процедурата за избор с публична покана от бенефициенти на безвъзмездна финансова помощ от Европейските фондове при споделено управление (ПМС № 4 от 2024 г.).

При избор на изпълнител с публична покана, на кандидатите се предоставя възможност да проведат процедури за избор на изпълнител по реда на ПМС № 4 от 2024 г. **преди подаване на формуляра** за кандидатстване.

При избор на изпълнител бенефициентите задължително прилагат разпоредбите на настоящите Условия за изпълнение (УИ).

**ВАЖНО:** При провеждане на процедури за избор на изпълнител съгласно праговете, посочени в чл. 50, ал. 2 от ЗУСЕФСУ, бенефициентите следва да прилагат разпоредбите на ПМС № 4 от 2024 г. Същото може да бъде намерено на следния интернет адрес: <https://eufunds.bg/bg/pmdr/node/15348>.

Бенефициентът трябва да обяви процедурата за избор на изпълнител. Публичната покана следва да съдържа информацията, посочена в чл. 51 от ЗУСЕФСУ.

Когато бенефициентът не е възложител по смисъла на Закона за обществени поръчки (ЗОП), съгласно чл. 50, ал. 2 от ЗУСЕФСУ, бенефициентът провежда процедура за избор на изпълнител с публична покана, когато интензитетът на предоставената безвъзмездна финансова помощ е по-голям от 50 на сто от общата сума на одобрения проект и прогнозната стойност за:

• строителство, в т. ч. съфинансирането от страна на бенефициента, без данък върху добавената стойност, е равна или по-висока от 50 000 лв. (или евровата равностойност на 50 000 лв.);

• доставки или услуги, в т. ч. съфинансирането от страна на бенефициента, без данък върху добавената стойност, е равна или по-висока от 30 000 лв. (или евровата равностойност на 30 000 лв.).

Крайният срок за подаване на офертите в процедурата не може да бъде по-кратък от 7 дни от публикуването на поканата.

В срок до 5 работни дни от сключване на договор с избрания изпълнител, бенефициентът представя, чрез ИСУН на УО на ПМДРА, цялата документация от проведената процедура за избор на изпълнител за извършване на последващ контрол за законосъобразност. Когато процедурата за избор на изпълнител е проведена преди сключването на АДПБФП, този срок започва да тече от датата на въвеждането на АДПБФП в ИСУН.

В случай на необходимост, УО на ПМДРА изисква от бенефициента допълнителни документи/информация и разяснения във връзка с представената документация, относно проведения избор на изпълнител. Искането за разяснение се изпраща чрез ИСУН посредством електронния профил на бенефициента. Срокът за представяне на допълнителни документи/информация е 10 дни от датата на изпращане на искането. Бенефициентът представя липсващите документи по електронен път чрез ИСУН. Допълнителна информация и документи могат да бъдат предоставени само по искане на УО на ПМДРА.

Когато бенефициентът не е представил изисканите допълнителни документи/информация и разяснения в посочения по-горе срок, УО на ПМДРА ще предостави повторна възможност на бенефициента за предоставяне на същата в срок от 5 работни дни. В случай че бенефициентът не предостави и в този срок изисканите допълнителни документи/информация и разяснения, УО на ПМДРА ще се произнесе на база на наличната представена документация от проведения избор на изпълнител/и.

**В. Избор на изпълнител „Чрез представяне на поне три съпоставими независими и конкурентни оферти“:**

С цел спазване на принципите за икономичност, ефикасност и ефективност при разходване на средства от Европейските фондове при споделено управление за периода 2021-2027 г., при избор на изпълнител „Чрез представяне на поне три съпоставими, независими и конкурентни оферти“, бенефициентите предоставят поне три съпоставими, независими и конкурентни оферти, когато:

- Бенефициентът не е възложител по смисъла на Закона за обществени поръчки и интензитетът на предоставената безвъзмездна финансова помощ е равен или по-малък от 50 на сто от общата сума на одобрения проект;

- Бенефициентът не е възложител по смисъла на Закона за обществени поръчки и интензитетът на предоставената безвъзмездна финансова помощ е по-голям от 50 на сто от общата сума на одобрения проект и прогнозната стойност за:

• строителство, в т. ч. съфинансирането от страна на бенефициента, без данък върху добавената стойност, е по-ниска от 50 000 лв. (или евровата равностойност на 50 000 лв.);

• доставки или услуги, в т. ч. съфинансирането от страна на бенефициента, без данък върху добавената стойност, е по-ниска от 30 000 лв. (или евровата равностойност на 50 000 лв.);

В този случай Бенефициентите определят изпълнител между получените поне три съпоставими, независими и конкурентни оферти, към които могат да бъдат прилагани официални каталози от производители/оторизирани доставчици, съдържащи цена, характеристика/функционалност/описание. Предложените в офертата дейности (доставка, услуга или строителство), следва да съответстват на заложените в одобрения проект.

**„Независими оферти“** са оферти, подадени от лица, които не са свързани лица, по смисъла на § 1, т. 13 и 14 от допълнителните разпоредби на Закона за публичното предлагане на ценни книжа. Свързани лица или свързани предприятия не могат да представят самостоятелна оферта. Лице, което участва в обединение или е дало съгласие и фигурира като подизпълнител в офертата на друг кандидат, не може да представя самостоятелна оферта. Едно физическо или юридическо лице може да участва само в едно обединение.

**„Съпоставими оферти“** са оферти, които съдържат:

а) еднотипни основни технически характеристики - в случаите, когато се кандидатства за разходи за закупуване на техника, машини и оборудване;

б) общ капацитет на оборудването - в случаите, когато се кандидатства за разходи за закупуване на оборудване или производствени линии, съставени от различни машини, съоръжения и оборудване;

в) количествено-стойностни сметки - в случаите, когато се кандидатства за разходи за извършване на строително-монтажни работи;

г) еднотипно описание на видовете дейности - в случаите, когато се кандидатства за разходи за услуги.

Офертите трябва да са независими, съпоставими и конкурентни, да съдържат минимум името на оферента, ЕИК/БУЛСТАТ, описание на предложението/подробна техническа спецификация/характеристика (марка, модел, ако е приложимо) /функционалност, предложена цена, срок на валидност на офертата, датата на издаване на офертата, подпис/електронен подпис на оферента. Офертата трябва да е подписана от лице с право да представлява оферента. Цената трябва да бъде определена в лева или евро с описан ДДС. Оферентите, трябва да са вписани в Търговския регистър към Агенцията по вписванията или в Регистър БУЛСТАТ, в случаите, в които е приложимо, а оферентите - чуждестранни лица, трябва да представят документ за регистрация съгласно националното си законодателство.

При строителство, оферентите следва да имат право да извършват такава дейност и да са вписани в съответните регистри на държавата, в която са регистрирани/установени.

При избор на изпълнител чрез представяне на поне три съпоставими независими и конкурентни оферти на кандидатите се предоставя възможност да проведат процедури преди подаване на формуляра за кандидатстване.

Бенефициентите не могат да сключват договори с оференти, които са свързани лица по смисъла на § 1, т. 13 и 14 от допълнителните разпоредби на Закона за публичното предлагане на ценни книжа, с бенефициента или с член на неговия управителен или контролен орган.

В срок до 5 работни дни от сключване на договор с избрания изпълнител, бенефициентът представя, чрез ИСУН на УО на ПМДРА, цялата документация за извършване на последващ контрол за законосъобразност на проведения избор на изпълнител „Чрез представяне на поне три съпоставими независими и конкурентни оферти“, като задължително го уведомява за това чрез модул „Кореспонденция“.

В този случай бенефициентът представя на УО на ПМДРА, чрез ИСУН, минимум следните документи:

- запитване за оферта;

- събраните поне 3 оферти;

- обосновка в свободен текст за направения избор на база на събраните оферти;

- договор с избрания изпълнител.

В случай на необходимост, УО на ПМДРА изисква от бенефициента допълнителни документи/информация и разяснения във връзка с представената документация, относно проведения избор на изпълнител. Искането за разяснение се изпраща чрез ИСУН посредством електронния профил на бенефициента. Срокът за представяне на допълнителни документи/информация е до 10 дни от датата на изпращане на искането. Бенефициентът представя липсващите документи по електронен път чрез ИСУН. Допълнителна информация и документи могат да бъдат предоставени само по искане на УО на ПМДРА.

Когато бенефициентът не е представил изисканите допълнителни документи/информация и разяснения в посочения по-горе срок, УО на ПМДРА ще предостави повторна възможност на бенефициента за предоставяне на същата в срок от 5 работни дни. В случай че бенефициентът не предостави и в този срок изисканите допълнителни документи/информация и разяснения, УО на ПМДРА ще се произнесе на база на наличната представена документация от проведения избор за изпълнител/и.

**ВАЖНО:** В случай на установяване на нередности по смисъла на чл. 2, т. 31 и 33 от Регламент (ЕС) № 2021/1060 на Европейския парламент и на Съвета от 24 юни 2021 година за определяне на общо приложими разпоредби за Европейския фонд за регионално развитие, Европейския социален фонд, Кохезионния фонд, Европейския земеделски фонд за развитие на селските райони и Европейския фонд за морско дело рибарство и аквакултури и за определяне на общи разпоредби за Европейския фонд за регионално развитие, Европейския социален фонд, Кохезионния фонд и Европейския фонд за морско дело рибарство и аквакултури, и за отмяна на Регламент (ЕО) № 1083/2006 на Съвета (Регламент (ЕС) № 2021/1060), в проведената процедура, УО на ПМДРА налага финансова корекция по реда на чл. 70 и следващите от ЗУСЕФСУ.

Правата и задълженията, които възникват за бенефициента, са описани в приложения образец на АДПБФП по ПМДРА (Приложение № 8) и Общите условия към финансираните по процедурата договори за безвъзмездна финансова помощ (Приложение № 9).

Във връзка с провеждане на процедурата за предоставяне на безвъзмездна финансова помощ, и/или при изпълнение, съответно отчитане на проекта, всеки кандидат/бенефициент може да подаде сигнал за наличие на нередности и/или измами или съмнение за нередности и/или измами по реда и при условията, установени в Наредба за администриране на нередности по Европейските фондове за споделено управление, приета с Постановление № 111 на Министерския съвет от 10.08. 2023 г., и съобразно подписаната от него Декларация за нередности по образец (част от Приложение № 18).

В случаите, когато проектът е свързан с придобиването на патент, полезен модел или ноу-хау, не се изискват три независими, съпоставими и конкурентни оферти.

Следва да се има предвид, че когато се придобива патент или полезен модел за иновация се представят документи издадени от Патентното ведомство на Република България за тяхното доказване:

- патент за изобретение,

или

- свидетелство за регистрация на полезен модел за иновацията, внедрявана по проекта.

В случаите, когато се придобива ноу-хау, също се представят доказателства за притежаваният производствен опит (ноу-хау) с техническа документация, научни публикации, независими становища от компетентни организации в областта на иновацията или независими хабилитирани лица в областта на иновацията. Документите не трябва да са с декларативен характер, а да съдържат оценка за иновативния продукт/процес/съоръжения и да доказват неговата иновативност.

При придобиване на ноу-хау, следва изрично да се посочи кой е притежателя му –юридическо лице или физическо/и лице/а в трудовоправни отношения със същото юридическо лице.

Следва да се има предвид, че предметът на лицензионния договор се ограничава само и единствено до придобиване на права на интелектуална собственост, а не до придобиване на оборудване и съоръжения. За всички останали случаи, например ако се предвижда придобиване на ново оборудване (ДМА), необходимо за внедряване на иновативен продукт или процес, задължително се съблюдават изискванията на т. 1.1. Процедури за избор на изпълнител.

За удостоверяване на разходите по закупуване на патент, полезен модел или ноу-хау се представя лицензионен договор, с който се разрешава използването на съответния обект на интелектуална собственост и съответните разходо-оправдателни документи. Представя се документ (уведомление/удостоверение) от Патентното ведомство, че договорът е вписан в техния регистър.

Необходимо е да се има предвид, че когато дадена иновация е разработена благодарение на финансиране с публични средства, то резултатите от прилагането й са общодостъпни. Авторите на създадените патентоспособни изобретения и полезните модели, разработени при тези условия, не могат да получат права върху тях като не се засяга тяхното право да бъдат посочени като негови изобретатели.

**1.2. Изменения и/или допълнение на административен договор за предоставяне на безвъзмездна финансова помощ.**

Измененията и/или допълненията на договора и проекта се извършват чрез сключването на допълнителни споразумения към него, по инициатива на Управляващия орган на ПМДРА или на бенефициента, при условията на чл. 39 от ЗУСЕФСУ и раздел VIII от Общите условия. Допълнителното споразумение не може да нарушава конкурентните условия, съществуващи към момента на сключване на административния договор и равното третиране на бенефициентите.

В случай на необходимост от изменение и/или допълнение на АДПБФП, (включително при необходимост от промяна, замяна или отпадане на първоначално одобрените разходи/дейности по проекта), бенефициентът представя чрез Информационната система за управление и наблюдение на средствата от Европейските структурни и инвестиционни фондове (ИСУН) мотивирано искане до УО на ПМДРА. УО на ПМДРА преценява за необходимостта от сключване на допълнително споразумение към административния договор за предоставяне на безвъзмездна финансова помощ (АДПБФП), съгласува/не съгласува искането на бенефициента, като го уведомява с писмо.

**1.3. Проверки за удостоверяване на административните, финансовите, техническите и физическите аспекти от изпълнението на одобрените проекти.**

Съгласно правилата на Регламент (ЕС) № 2021/1060 и Споразумението за делегиране на функции от УО на ПМДРА на Междинното звено (МЗ) – Държавен фонд „Земеделие“ – Разплащателна агенция ДФЗ -РА, последното следва да извърши проверки за удостоверяване на административните, финансовите, техническите и физическите аспекти от изпълнението на одобрените проекти. Проверките могат да бъдат както административни – проверка на документи, така и проверки на място за изпълнение на дейностите, заложени по одобрения проект.

Управляващият орган на ПМДРА извършва задължителни проверки преди подписване на договора.

Междинното звено – ДФЗ-РА извършва административни проверки и проверки на място преди плащане по реда установен в Общите условия към административните договори за предоставяне на безвъзмездна финансова помощ, както и мониторингови проверки на изпълнените проекти на база извадка (проверките са административни и проверки на място).

При подаване на искане за междинно/окончателно плащане бенефициентът предоставя чрез ИСУН и междинен/финален отчет за изпълнението на проекта. ДФЗ - РА извършва задължителни проверки, като в случай че бъдат констатирани несъответствия, разходите за съответните дейности няма да бъдат признати, като ще бъдат прилагани съответните европейски и национални норми. Бенефициентът е задължен да осигури директен достъп (както по време на изпълнението на проекта, така и след неговото приключване) на представители на Управляващия орган, Междинното звено на Управляващия орган и/или други одитиращи институции с цел извършването на проверка на място на резултатите от изпълнението на проекта.

Бенефициентът е задължен да докладва и отчита изпълнението на проекта в съответните отчетни форми и документи чрез ИСУН.

**2. Финансово изпълнение на проектите и плащане.**

Всички допустими разходи (надлежно доказани със съответната фактура или друг счетоводен документ с еквивалентна доказателствена стойност) могат да бъдат представени за плащане само веднъж, т.е. разходите не могат да бъдат заявявани и за тях не може да бъде предоставена безвъзмездна финансова помощ, вкл. по други проекти и по други програми.

**Бенефициентът е задължен да поддържа отделни счетоводни аналитични сметкаи/подсметкаи или отделна счетоводна система за допустимите разходи по проекта/ите и използването на средствата от безвъзмездната финансова помощ, съгласно изискванията на чл. 57, ал. 1, т.6 от ЗУСЕФСУ.**

Максималният размер на безвъзмездната финансова помощ задължително се посочва в административния договор за предоставяне на безвъзмездна финансова помощ. Този размер се основава на бюджета, формиран на база предварителната оценка на размера на допустимите разходи, необходими за изпълнението на проекта. Фиксираният в административния договор размер на безвъзмездната финансова помощ е максимален, но действителният размер на подлежащата на изплащане помощ се определя след приключване на всички допустими дейности по проекта и зависи от тяхното надлежно удостоверяване и одобряване на действително извършените разходи.

Недопустими са промени в бюджета на одобрения проект, водещи до увеличаване на първоначално договорения процент и размер на безвъзмездната финансова помощ по договора.

За регламентиране на възнагражденията на екипите за изпълнение на проекти се спазват разпоредбите на Постановление № 23 от 13 февруари 2023 г. за определяне на детайлни правила за предоставяне на безвъзмездна финансова помощ по програмите, финансирани от Европейските фондове при споделено управление за програмен период 2021 - 2027 г. Бенефициентът е задължен да спазва законодателството в областта, касаеща регламентирането на разходите за управление на проекти, независимо от прилагането на опростена форма на разходи за тази дейност.

**ВАЖНО:** Във връзка с разпоредбите на чл. 4, т. 3 от Регламент (ЕО, ЕВРАТОМ) No 2988/95 на Съвета от 18 декември 1995 година относно защитата на финансовите интереси на Европейските общности, безвъзмездната финансов помощ не се изплаща, а изплатената финансова помощ подлежи на възстановяване от бенефициента, за който е установено, че е създал изкуствено условията, необходими за получаване на помощта, с цел осъществяване на предимство в противоречие с целите на дейността от ПМДРА.

По настоящата процедура за предоставяне на безвъзмездна финансова помощ се предвиждат авансови/междини и окончателно плащане като редът, условията и сроковете за тяхното извършване са определени в административния договор и Общите условия към него.

В изпълнение на Решение на Министерски съвет № 592 от 21.08.2018 г. след сключване на договор на стойност, равна или надвишаваща 10 000,00 лв./ 5 112, 92 евро и преди извършване на плащане, Междинно звено (МЗ) има ангажимент да уведомява Национална агенция за приходите и Агенция „Митници“ за предстоящата за изплащане сума и за стойността на конкретния договор, по който ще се извърши плащането, за проверка на наличие/липса на данъчни задължения. При наличие на данъчни задължения към Национална агенция за приходите и Агенция „Митници“, МЗ извършва банков превод на запорираната сума по посочената в Запорното разпореждане банкова сметка.

**ВАЖНО:** В случай на възникнало противоречие между разпоредбите на Общи условия към Административния договор за предоставяне на безвъзмездна финансова помощ и тези на Условията за изпълнение, с предимство се прилагат разпоредбите на Условията за изпълнение.

**3. Видимост и комуникация**

Всички бенефициенти трябва да прилагат подходящи мерки за видимост и комуникация съгласно изискванията на чл. 50 от Регламент (ЕС) № 2021/1060 и използване на техническите характеристики в Приложение IX към него.

Бенефициентите и субектите, изпълняващи финансови инструменти, обявяват подкрепата от фондовете за операцията, включително използвани повторно ресурси в съответствие с член 62 от Регламент 2021/1060, като:

а) включват на официалния уебсайт на Бенефициента, ако има такъв, и на сайтове в социални медии кратко описание на операцията, пропорционално на равнището на подкрепата, в което се посочват нейните цели и резултатите от нея и се откроява финансовата подкрепа от Съюза;

б) включват по видим начин текст, подчертаващ подкрепата от Съюза, в документите и комуникационните материали, свързани с изпълнението на операцията и предназначени за обществеността или за участниците;

в) поставят устойчиви табели или табла, ясно видими за обществеността, на които се откроява емблемата на Съюза в съответствие с техническите характеристики, посочени в приложение IX на Регламент 1060/2021, веднага щом започне физическото изпълнение на операциите, включващи физически инвестиции, или инсталирането на закупеното оборудване, в следните случаи:

• операциите, получаващи подкрепа от ЕФРР и Кохезионния фонд, с общ размер на разходите над 500 000 EUR;

• операциите, получаващи подкрепа от ЕСФ+, ФСП, ЕФМДРА, ФУМИ, ФВС или ИУГВП, с общ размер на разходите над 100 000 EUR;

г) за операции, които не попадат в обхвата на буква в), поставят на място, ясно видимо за обществеността, поне един хартиен плакат с минимален размер А3 или еквивалентен електронен екран с информация за операцията, подчертаващ подкрепата от фондовете; когато Бенефициентът е физическо лице, той осигурява, доколкото е възможно, наличието на подходяща информация, подчертаваща подкрепата от фондовете, на видимо за обществеността място или чрез електронен екран;

**ВАЖНО:** Постоянните обяснителни табели трябва да бъдат ситуирани на места, видими за широката общественост, а не само за ползвателите на обектите.

В случай че се установи, че бенефициентът не изпълнява задълженията си по член 47 или параграфи 1 и 2 от член 50 от Регламент 2021/1060 и не са предприети корективни действия, Управляващият орган прилага мерки, отчитайки принципа на пропорционалност, като анулира до 3% от подкрепата по програмата за съответната операция.

В основата на признаването на подкрепата от ЕС е емблемата и изявлението за финансиране от Съюза, които бенефициентите трябва да използват, когато своите дейности за видимост, прозрачност и комуникация.

Емблемата на Съюза винаги се използва неразделно с изявлението за финансиране: „Съфинансирано от Европейския съюз“ (Приложение № 13 ).

Съвместно с изявлението за финансиране: „Съфинансирано от Европейския съюз“ следва да се използва и логото на Програмата за морско дело, рибарство и аквакултури 2021-2027 (Приложение № 14 ).

Двата логотипа следва да бъдат с един и същ размер, измерен по височина или ширина.

Готовите за използване изявления за финансиране могат да бъдат изтеглени и от центъра за изтегляния:

<https://ec.europa.eu/regional_policy/information-sources/logo-download-center_en>

Допълнителна информация можете да намерите и в брошурата „Оперативни насоки за използване на емблемата на ЕС в контекста на програмите на ЕС:

<https://commission.europa.eu/system/files/2021-05/eu-emblem-rules_en.pdf>

**4. Приложения към Условията за изпълнение:**

Приложение № 6 – Застрахователни рискове;

Приложение № 7 – Декларация за упражняване правото на данъчен кредит;

Приложение № 8 – Административен договор за предоставяне на безвъзмездна финансова помощ по Програмата за морско дело, рибарство и аквакултури 2021-2027 г.;

Приложение № 5 към Администратвния договор - Таблица одобрени разходи

Приложение № 9 – Общи условия към финансираните по Програмата за морско дело, рибарство и аквакултури 2021-2027 г. административни договори за предоставяне на безвъзмездна финансова помощ;

Приложение № 10 – Образец на банкова гаранция;

Приложение № 11 – Заявление за профил за достъп на ръководител на бенефициента до ИСУН;

Приложение № 12 – Заявление за профил за достъп на упълномощени от бенефициента лица до ИСУН;

Приложение № 13 – Списък с изискуеми документи към Искане за авансово плащане;

Приложение № 14 – Списък с изискуеми документи към Искане за междинно/окончателно плащане;

Приложение № 15 – Декларация за втора употреба;

Приложение № 16 - Декларации към АДПБФП;

Приложение № 17 - Декларация № 1 по чл. 25, ал. 2 от Закона за управление на средствата от Европейските фондове за споделено управление и чл. 7 от Постановление № 23 на МС от 13 февруари 2023 г. за определяне на детайлни правила за предоставяне на безвъзмездна финансова помощ по програмите, финансирани от Европейските фондове при споделено управление 2021-2027 г. ПМС № 23/2023.

Приложение № 18 – Общи декларации към Условията за изпълнение (Декларация за липса на нередности; Декларация за липса на конфликт на интереси по смисъла на чл. 61, параграф 3 от Регламент (ЕС, ЕВРАТОМ) 2018/1046 на Европейския парламент; Декларация по чл. 11, параграф 6 от Регламент (ЕС) № 2021/1139 на Европейския парламент и на Съвета от 7 юли 2021 година за създаване на Европейския фонд за морско дело, рибарство и аквакултури; Декларация за свързаност по смисъла на § 1, т. 13 и т. 14 от допълнителните разпоредби на ЗППЦК; Декларация по чл. 137 от Регламент (ЕС, Евратом) 2018/1046 на Европейския парламент и на Съвета от 18 юли 2018 година за финансовите правила, приложими за общия бюджет на Съюза).

Приложение № 21 – Инструкции за подписване на АДПБФП

Приложение № 22 - Справка за процедури за избор на изпълнител и начина за определяне на прогнозните стойности